Taronja

La taronja és el fruit del taronger, arbre que pertany al gènere Citrus, de la família de les rutàcies. Els fruits, anomenats hesperidis, tenen la particularitat que la seva polpa està formada per nombroses vesícules plenes de suc. El taronger dolç és el més conreat de tots els cítrics, i és l'espècie més important del gènere Citrus. És un cítric de color entre el groc i el roig, color que rep el nom de taronja, per aquest fruit.

La taronja és un híbrid entre l'aranja grossa o pomelo (Citrus maxima) i la mandarina (Citrus reticulata). The chloroplast genome, and therefore the maternal line, is that of pomelo. Conté un ~25% de gens de pomelo i un ~75% de gens de mandarina.

El 2019, es van cultivar 79 milions de tones de taronges a tot el món, amb el Brasil produint el 22% del total, seguit de la Xina i l'Índia.

Origen 
El cultiu del taronger dolç es va iniciar fa milers d'anys al sud de la Xina. Des d'allí, es va anar escampant pel sud-est asiàtic i, posteriorment, per tot l'Orient, primer amb Alexandre el Gran i, posteriorment, a través de la ruta de la Seda i les croades. Les taronges dolces van ser molt apreciades pel seu gust (tot i que eren molt amargues) i per les seves propietats curatives. Els àrabs, que la van anomenar naranche (derivat del persa arangus), van introduir el taronger agre a Europa pel sud de la península Ibèrica al . Actualment s'adapta molt bé al clima mediterrani. Avui en dia, els Països Catalans en són un dels grans productors mundials: hi ha conreus de tarongers al llarg de la costa mediterrània, especialment al sud de Catalunya i al País Valencià. Al Baix Ebre són molt populars, fins i tot a la població de Xerta se celebra una fira relacionada amb els cítrics, amb especial rellevància de la taronja.

Dialectologia 
En valencià, en terres de Castelló i Alacant es pronuncia teronja i al Rosselló és toronjo m. o toronge m.

Varietats 
Hi ha nombrosos tipus de taronges, cadascun destinat per a un ús en concret: com a fruita de taula, per a fer sucs, per a fabricar derivats, etc. Es coneixen dues espècies de taronges, amb les seves varietats corresponents, que es diferencien entre si sobretot pel gust. Les taronges dolces són les taronges de taula, mentre que les taronges agres tenen un gust tan àcid i amarg que no se solen consumir crues i es reserven per cuinar, per fer melmelades i per obtenir olis essencials.

Es poden classificar els diferents tipus de taronja de la manera següent:

De mida grossa 
Nàvel: Washington Navel, Navel Caracara, Navelina, Newhall, Navelate, Navel lane late, Navel Powell.
Mutacions de la Washington Navel són:
 Chislett Summer Navel
 Powel Summer Navel

Taronja blanca: Salustiana, Valencia Late, Valencia Delta Seedles.
De sang o sanguina: Sanguinelli, Doble Fina, Entrefina.

De mida petita 
Satsuma: Arrufatina, Hashimoto, Clausellina, Okitsu, Satsuma Owari.
Clementina: Clemenules, Marisol, Oronules, Orogrande, Loretina, Beatriz, Clemenpons, Mioro, Hernandina, Tour.
Mutacions de l'Oronules són:
 Clemenrubí
 Orogrós
Híbrida: Clemenvilla, Ellendale, Fortune, Ortanique, Esval.

Valor energètic 
La taronja té un valor energètic escàs a causa de l'elevat contingut d'aigua, Tanmateix, com tots els cítrics, és rica en vitamina C, àcid fòlic i minerals, com potassi, magnesi i calci. Conté quantitats apreciables de beta-carotè, responsable del seu color i conegut per les seves propietats antioxidants, a més dels àcids màlic, oxàlic, tàrtric i cítric; aquest darrer potencia l'acció de la vitamina C. Hi és apreciable la quantitat de fibra, que es troba sobretot en la part blanca entre la polpa i l'escorça, i per això, consumir-ne afavoreix el trànsit intestinal. És habitual menjar-les senceres i també en forma de suc.

Producció 

Les taronges destinades a la producció comercial es conreen en tarongerars repartits per tot el món, encara que els tres productors més grans són Brasil, EUA i Mèxic. Les taronges són molt sensibles a les gelades. Un tractament corrent, quan es preveuen temperatures sota zero, consisteix a regar els arbres amb aigua perquè, mentre l'aigua es transforma en gel a les branques dels arbres, el gel acabat de formar es quedi al punt de congelació i protegeixi la planta si la temperatura de l'aire arriba a baixar molt més de zero graus.

Curiositats 
 Simbòlicament, es diu que algú és la "mitja taronja" d'un altre quan és la parella perfecta en el terreny de l'amor.
 La selecció de futbol dels Països Baixos s'anomena sovint la "Taronja mecànica" pel color taronja de la seva samarreta, aplicant-li el nom de la pel·lícula The clockwork orange (la taronja mecànica) de 1971 de Stanley Kubrick

Beneficis de la taronja 
 La taronja protegeix contra el càncer de mama o el de boca.
 Les taronges són bones per a la circulació.
 Les taronges protegeixen els fetus de les dones embarassades.
 És una fruita rica en minerals.
 El suc de taronja aporta sucre.

Referències

Vegeu també 
 Neroli.

Bibliografia 
  DL V-3260-1991

Enllaços externs 
 Factors de nutrició de la taronja. [3]
 Cítrics: esprémer fins a la pell Vídeo. CCMA-TV3. 17 de gener de 2011. Durada 26.28s (Consulta 3 d'abril de 2016) .

 
Fruits